Eyjafjarðarsveit - auglýsing á afgreiðslu sveitarstjórnar Fréttir Eyjafjarðarsveit - auglýsing á afgreiðslu sveitarstjórnar Sveitarstjórn Eyjafjarðarsveitar samþykkti þann 21. nóvember 2019 afgreiðslu skipulagsnefndar þann 14. mars 2019 á deiliskipulagi fyrir svínabú í landi Torfa skv. 3. mgr. 41. gr. skipulagslaga nr. 123 / 2010 . Skipulagið tekur til uppbyggingar svínabús á landspildu sunnan Finnastaðaár og vestan Eyjafjarðarbrautar vestri . Skipulagstillaga var auglýst skv. 41. gr. skipulagslaga . Athugasemdir bárust á auglýsingartímabili skipulagstillögu og afgreiðslu sveitarstjórnar má sjá í fundargerðum á heimasíðu sveitarfélagsins , esveit.is . Framkvæmdin telst vera tilkynningarskyld til Skipulagsstofnunar skv. lögum um mat á umhverfisáhrifum nr. 106 / 2000 og liggur fyrir ákvörðun stofnunarinnar dags. 12. mars 2019 um að framkvæmdin sé ekki matsskyld . Hægt er að kæra samþykkt sveitarstjórnar til úrskurðarnefndar umhverfis - og auðlindamála . Kærufrestur er einn mánuður frá birtingu auglýsingar um gildistöku deiliskipulagsins í B-deild Stjórnartíðinda .